Държавен вестник, бр. 28, 2024 г., стр. 71

БРОЙ  28	
Д Ъ Р Ж А В Е Н  В Е С Т Н И К 	
СТР.  71  
(5) Срокът на валидност на условията за 
присъединяване е 1 година.
Чл. 103. (1) Когато при проучването се 
установи, че присъединяваният обект и/или 
съоръженията за присъединяване засягат 
съществуващи електрически съоръжения, 
изместването им се извършва от и за сметка 
на оператора, подал искането за проучване, 
след одобряване по реда на Закона за ус-
тройство на територията на съгласуваните с 
оператора, извършващ проучването, проекти, 
ако засегнатите съоръжения:
1. са елементи на електрическата мрежа 
на оператора, извършващ проучването, или
2. са електрически съоръжения за присъ-
единяване на обекти за потребление, про-
изводство или съхранение на електрическа 
енергия, собственост на трето лице, и са 
изградени по реда на Закона за устройство 
на територията.
(2) Операторът, извършващ проучването, 
посочва изискванията по ал. 1 в становището 
за условията за присъединяване.
(3) Операторът по ал. 2 може да ползва 
безвъзмездно части от присъединявания обект 
за монтиране, поддържане и експлоатация на 
средства за измерване и спомагателни мрежи 
за комуникация и управление, свързани с пре-
носа и измерването на електрическа енергия.
Чл. 104. (1) Операторът, извършващ про-
учването, може мотивирано да откаже да 
присъедини изцяло или частично обект към 
мрежата при заявените условия при техни-
ческа невъзможност присъединяването да се 
осъществи в заявения срок за въвеждане на 
обекта в експлоатация.
(2) В случаите по ал. 1 съответният опе-
ратор посочва срок, в който ще отстрани 
причините и ще осигури условия за присъе-
диняване на обекта съобразно плановете за 
развитие на мрежата и договорите с други 
оператори на електрически мрежи и ползва-
тели на мрежата.
Раздел III
Ред за сключване на предварителен договор 
и договор за присъединяване
Чл. 105. (1) Операторът на мрежата, към 
която ще се извърши присъединяването, 
изготвя и предлага на съответния мрежови 
оператор проект на предварителен договор 
за условията за присъединяване в срок от 
25 дни считано от датата на постъпване на 
искането за проучване.
(2) При сложни схеми на присъединяване 
срокът по ал. 1 може да се удължи по взаимно 
споразумение между страните.
(3) В случаите на присъединяване на 
електропроводи средно напрежение към съ-
ществуваща разпределителна уредба средно 
напрежение сключване на предварителен 
договор не се изисква, а се издава становище.
Чл. 106. (1) Операторът на електроразпре-
делителна/затворена електроразпределителна 
мрежа подава писмено искане до съответния 
мрежови оператор за сключване на договор 
за присъединяване и прилага:
1. нотариално заверено пълномощно на 
лицето, упълномощено да го представлява;
2. влязло в сила разрешение за строеж 
на присъединявания обект на оператора на 
електроразпределителна/ затворена електро-
разпределителна мрежа;
3. извън случаите по чл. 98, ал. 2 одобрен 
инвестиционен проект – част архитектурна и 
част електрически уредби и инсталации, на 
обекта в частта, засягаща монтирането на 
съоръженията за присъединяване и подхода 
към тях, съобразени със становището за ус-
ловията за присъединяване/предварителния 
договор;
4. информация за броя, местонахождението, 
схемите на свързване и техническите пара-
метри на обекти за потребление, производ-
ство и съхранение на електрическа енергия, 
присъединени към обекта.
(2) В искането по ал. 1 съответният мре-
жови оператор може да предложи промени на 
условия, посочени в предварителния договор 
за присъединяване.
Чл. 107. (1) Операторът на мрежата, към 
която ще се извърши присъединяването, 
съгласува представените части от проекта 
по чл. 106, ал. 1, т. 3, подготвя договор за 
присъединяване и изпраща писмена покана 
за сключването му в едномесечен срок от 
подаване на искането и документите.
(2) Когато не е започнала процедура по 
сключването на договор за присъединяване 
в срок до две години от сключването на 
предварителния договор за условията за 
присъединяване, се подава ново искане за 
проучване за присъединяване на обекта.
Раздел IV
Договор за присъединяване
Чл. 108. (1) С договора за присъединяване 
се определят:
1. правата и задълженията на страните;
2. необходимите условия за присъединява-
не на обекта към съответната електрическа 
мрежа.
(2) Договорът за присъединяване се съо-
бразява с интересите на страните и реалните 
технически възможности на съответната 
електрическа мрежа в района на обекта към 
датата на сключването му.
Чл. 109. (1) Договорът за присъединяване 
може да предвижда етапност при изграждане 
на съоръженията за присъединяване по отно-
шение на предоставената и присъединената 
мощност.
(2) В договора по ал. 1 се определя цена 
за всеки етап от изграждането.